cyanic-selkie/wikianc huggingface dataset:
Ελένη Χαλκούση
Βιογραφία
Η καταγωγή της ήταν από τη Χίο. Ήταν απόφοιτη του Ζαππείου Παρθεναγωγείου (1922) και παρακολούθησε μαθήματα αισθητικής και λογοτεχνίας στη Σχολή Ανατολικών Γλωσσών της Σορβόνης, στο Παρίσι, και στο Κονσερβατόριο, καθώς και μαθήματα θεάτρου στη δραματική σχολή του ηθοποιού Σαρλ Λε Μπαρζί.
Θέατρο
Εμφανίσθηκε για πρώτη φορά στη θεατρική σκηνή στο Θέατρο Τέχνης «Κάρολος Κουν» του Σπύρου Μελά το 1925. Ένα χρόνο μετά το 1926 διεύθυνε τον δικό της θίασο «Νέοι» στο Θέατρο Κυβέλης. Από τότε και μέχρι το 1935 επικεφαλής θιάσων περιόδευσε σχεδόν σε όλη την Ελλάδα ανεβάζοντας συνήθως έργα πρωτοποριακά. Από το 1936 μέχρι το 1945 συνεργάσθηκε με τον θίασο της Μαρίκας Κοτοπούλη ως ηθοποιός, γραμματέας, διευθύντρια σκηνής, βοηθός σκηνοθέτου και καθηγήτρια της Δραματικής Σχολής «Μαρίκα Κοτοπούλη». Ήταν από τις καλύτερες μαθήτριες της Κυβέλης και της Μαρίκας Κοτοπούλη. Προηγουμένως όμως φέρεται να είχε συνεργαστεί με τη «Λαϊκή Σκηνή» του Καρόλου Κουν. Το 1945 προσελήφθη στο Εθνικό θέατρο όπου και διέπρεψε μέχρι το τέλος της καριέρας της συμμετέχοντας σε πάμπολλες θεατρικές παραστάσεις με μεγάλη επιτυχία. Επιτυχία όμως είχε και στον κινηματογράφο με τη συμμετοχή της από το 1942 μέχρι το 1969, όπου και μεταπήδησε στη τηλεόραση όπου η τελευταία καλλιτεχνική της παρουσία ήταν στη τηλεοπτική σειρά Οι έμποροι των εθνών το 1973. Η τελευταία θεατρική της εμφάνιση ήταν το 1985, στις Θεσμοφοριάζουσες, με το Μοντέρνο Θέατρο του Γιώργου Μεσσάλα.
Μεταφράσεις
Η Ελένη Χαλκούση υπήρξε εξαίρετη μεταφράστρια θεατρικών έργων, καλλιτεχνική χρονογράφος σε πολλές εφημερίδες και περιοδικά αλλά και με πλείστες παρουσιάσεις στη τηλεόραση, συγγραφέας, γνωστότατο το Σαβουάρ βιβρ που εξέδωσε, αλλά και συνδικαλίστρια στο χώρο της. Τέλος για πολλά χρόνια ανήκε στα διδακτικά στελέχη της Δραματικής Σχολής του "Εθνικού Ιδρύματος Θεάτρου".Το 1980 δημοσίευσε στις εκδόσεις "Κάκτος" αυτοβιογραφικό έργο με τίτλο Πόλη, αγάπη μου, με αναμνησεις της απο το Μακροχώρι και την Κωνσταντινούπολη των παιδικών και εφηβικών της χρόνων.
Θάνατος
Η Ελένη Χαλκούση μιλούσε γαλλικά και τουρκικά. Ήταν μόνιμη κάτοικος Αθηνών. Πέθανε σε ηλικία 92 ετών σχεδόν λησμονημένη σε γηροκομείο, όπου αποφάσισε η ίδια να μείνει. Κηδεύτηκε στο Νεκροταφείο Σπάτων εντελώς ξεχασμένη, με την παρουσία μόνο του Αρτέμη Μάτσα.
Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες η συμμετείχε ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Έλληνες μεταφραστές Κατηγορία:Έλληνες χρονογράφοι Κατηγορία:Καθηγητές της Δραματικής Σχολής του Εθνικού Θεάτρου
Λιου Χουιχουί
Η Λιού Χουιχουί (γεν. 26 Ιουνίου 1989) είναι Κινέζα αθλήτρια του στίβου, που συμμετέχει στο αγώνισμα του ακοντισμού.
Καριέρα
Έσπασε το ρεκόρ Ασίας για πρώτη φορά το 2012, με 64.95 μέτρα.
Το 2013 έσπασε και πάλι το ρεκόρ Ασίας, με 65.62 μέτρα. Αυτή τη φορά όμως, βρέθηκε από δείγμα της Λιού εκείνων των αγώνων, απαγορευμένη ουσία, και έτσι της αφαιρέθηκε το ρεκόρ, και απκλείστηκε από κάθε διεθνή αγώνα για ένα χρόνο, από τις 23 Μαΐου 2013 έως τις 23 Μαΐου 2014.
Κέρδισε το ασημένιο μετάλλιο στο Παγκόσμιο Πρωτάθλημα Στίβου 2015, με βολή 66.13 μέτρων, και νέο Ασιατικό ρεκόρ.
Στους Ολυμπιακούς Αγώνες 2016 τερμάτισε στην 7η θέση.
Παραπομπές
Κατηγορία:Κινέζες αθλήτριες του στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Πόλεμος Οθωμανών-Σαφαβιδών (1532-1555)
Ο Πόλεμος Οθωμανών-Σαφαβιδών το 1532-1555 ήταν μια από τις πολλές στρατιωτικές συγκρούσεις που διεξήχθησαν μεταξύ των δύο θανάσιμων αντιπάλων, της Οθωμανικής Αυτοκρατορίας, με επικεφαλής τον Σουλεϊμάν Α΄ τον Μεγαλοπρεπή και της Αυτοκρατορίας των Σαφαβιδών, με επικεφαλής τον Ταμάσεμπ Α΄.
Ιστορικό
Ο πόλεμος πυροδοτήθηκε από εδαφικές διαμάχες μεταξύ των δύο αυτοκρατοριών, ειδικά όταν ο Μπέης του Μπιτλίς αποφάσισε να τεθεί υπό την περσική προστασία. Επίσης, ο Ταμάσεμπ έβαλε να δολοφονήσουν τον κυβερνήτη της Βαγδάτης, συμπατριώτη του Σουλεϊμάν.
Στο διπλωματικό μέτωπο, οι Σαφαβιδές είχαν συμμετάσχει σε συζητήσεις με τους Αψβούργους για τη δημιουργία μιας συμμαχίας Αψβούργων-Περσών που θα έκανε επίθεση στην Οθωμανική Αυτοκρατορία σε δύο μέτωπα.
Εκστρατεία των δύο Ιράκ (Πρώτη εκστρατεία, 1532–1536)
Οι Οθωμανοί, πρώτοι υπό τον Μεγάλο Βεζίρη Ιμπραήμ Πασά, και αργότερα ενώθηκε από τον ίδιο τον Σουλεϊμάν, επιτέθηκαν επιτυχώς στο Σαφαβιδικό Ιράκ, επανακατέλαβαν τον Μπιτλίς και προχώρησαν στη σύλληψη του Ταμπρίζ και στη συνέχεια της Βαγδάτης το 1534. Ο Ταμάσεμπ παρέμεινε ασύλληπτος καθώς συνέχισε να υποχωρεί μπροστά από τα οθωμανικά στρατεύματα, υιοθετώντας μια στρατηγική καμμένης γης.
Δεύτερη εκστρατεία (1548–1549)
Υπό τον Μεγάλο Βεζίρη Ρουστέμ Πασά, οι Οθωμανοί προσπάθησαν να νικήσουν μία και καλή τους Σαφαβιδές και ο Σουλεϊμάν ξεκίνησε μια δεύτερη εκστρατεία το 1548–1549. Και πάλι, ο Ταμάσεμπ υιοθέτησε μια πολιτική καμμένης γης, καταστρέφοντας την Αρμενία. Εν τω μεταξύ, ο Γάλλος βασιλιάς Φραγκίσκος Α΄, εχθρός των Αψβούργων και ο Σουλεϊμάν ο Μεγαλοπρεπής προχωρούσαν με μια Γαλλική-Οθωμανική συμμαχία, που επισημοποιήθηκε το 1536, που θα αντιστάθμιζε την απειλή των Αψβούργων. Το 1547, όταν ο Σουλεϊμάν επιτέθηκε στην Περσία, η Γαλλία έστειλε τον πρέσβη της, Γκαμπριέλ ντε Λουέ, για να τον συνοδεύσει στην εκστρατεία του. Ο Γκαμπριέλ ντε Λουέ έδωσε στρατιωτικές συμβουλές στον Σουλεϊμάν, όπως όταν τον συμβούλευε για την τοποθέτηση πυροβολικού κατά τη διάρκεια της Πολιορκίας του Βαν. Ο Σουλεϊμάν απέκτησε το Ταμπρίζ της Ιρανικής Αρμενίας, εξασφάλισε μόνιμη παρουσία στην Επαρχία Βαν στην Ανατολική Ανατολία και πήρε μερικά φρούρια στη Γεωργία.
Τρίτη εκστρατεία (1553-1555) και τα επακόλουθα
Το 1553 οι Οθωμανοί, πρώτα υπό τον Μεγάλο Βεζίρη Ρουστέμ Πασά, και αργότερα με την ένωση από τον ίδιο τον Σουλεϊμάν, ξεκίνησαν την τρίτη και τελευταία του εκστρατεία εναντίον των Σαφαβιδών, στην οποία έχασε για πρώτη φορά και στη συνέχεια ανέκτησε τον Ερζερούμ. Τα οθωμανικά εδαφικά κέρδη διασφαλίστηκαν με την Ειρήνη της Αμάσειας το 1555. Ο Σουλεϊμάν επέστρεψε το Ταμπρίζ, αλλά κράτησε τη Βαγδάτη, τη ελάσσονα Μεσοποταμία, τη δυτική Αρμενία, τη δυτική Γεωργία, τις εκβολές του Ευφράτη και του Τίγρη και μέρος των ακτών του Περσικού Κόλπου. Η Περσία διατήρησε τα υπόλοιπα βορειοδυτικά εδάφη της στον Καύκασο.
Λόγω της μεγάλης δέσμευσής του στην Περσία, ο Σουλεϊμάν μπόρεσε να στείλει περιορισμένη ναυτική υποστήριξη στη Γαλλία κατά τη γαλλο-οθωμανική Εισβολή στην Κορσική (1553).
Άρης
Ο Άρης μπορεί να αναφέρεται σε διαφορετικά άρθρα. Επιλέξτε ένα από τα παρακάτω διαθέσιμα:
Δείτε επίσης
Κατηγορία:Αποσαφηνίσεις ονομάτων
Σοφία Μπεκατώρου
Η Σοφία Μπεκατώρου (26 Δεκεμβρίου 1977, Αθήνα) είναι Ελληνίδα ιστιοπλόος, αθλήτρια του Ν.Ο. Τζιτζιφιών Καλλιθέας και δύο φορές Ολυμπιονίκης (2004, 2008). Έχει επτά συμμετοχές σε Παγκόσμια Πρωταθλήματα, σε τέσσερα εκ των οποίων (2000, 2001, 2002, 2003) κατέκτησε μαζί με την Αιμιλία Τσουλφά το χρυσό μετάλλιο. Οι δύο ιστιοπλόοι πήραν επίσης τρεις φορές το χρυσό στο Ευρωπαϊκό Πρωτάθλημα. Στους Ολυμπιακούς Αγώνες της Αθήνας το 2004 κέρδισε το χρυσό μετάλλιο στην κατηγορία 470. Μετά την αποχώρηση της Αιμιλίας Τσουλφά άλλαξε κατηγορία περνώντας στα σκάφη Ίνγκλινγκ. Στους Ολυμπιακούς Αγώνες του 2008 στο Πεκίνο κατέκτησε χάλκινο μετάλλιο.
Βιογραφία
Γεννήθηκε στην Αθήνα στις 26 Δεκεμβρίου του 1977. Ξεκίνησε την ιστιοπλοΐα το 1985 στην κατηγορία Όπτιμιστ. Από τα Όπτιμιστ πέρασε στο μονοθέσιο σκάφος Europe όπου και παρέμεινε μέχρι το 1997.
Φοίτησε στη Σχολή Πολιτικών Μηχανικών του Εθνικού Μετσοβίου Πολυτεχνείου και είναι πτυχιούχος του Τμήματος Ψυχολογίας του Παντείου Πανεπιστημίου. Είναι Ταγματάρχης (ΜΧ) του Στρατού Ξηράς. Υπήρξε παντρεμένη με τον Ανδρέα Κοσματόπουλο, ο οποίος είναι επίσης παγκόσμιος πρωταθλητής στην κατηγορία 470 με τον οποίο απέκτησαν δύο παιδιά, το Δημήτρη Κοσματόπουλο και την Τζώρτζια Κοσματοπούλου. Η Σοφία Μπεκατώρου είναι, μέχρι σήμερα, η καλύτερη Ελληνίδα ιστιοπλόος, με βάση τις διεθνείς της διακρίσεις.
Με δική της πρωτοβουλία διοργανώθηκε στη Μύκονο ένας ιστιοπλοϊκός αγώνας μονομαχία (Grecotel Dream Race) από 14 ως 17 Αυγούστου 2005 κατά τη διάρκεια του οποίου τέσσερα Ελληνικά πληρώματα απαρτιζόμενα από παγκόσμιους πρωταθλητές και Ολυμπιονίκες βρέθηκαν αντιμέτωπα με τέσσερα από τα καλύτερα διεθνή πληρώματα του διασημότερου ιστιοπλοϊκού αγώνα στον κόσμο, του America’s Cup. Στόχος του Grecotel Dream Race ήταν να προωθηθεί η ιστιοπλοΐα κυρίως στους νέους και να δοθούν 3 υποτροφίες και 3 σκάφη σε 3 αθλητές του νησιού.
Καταγγελία για σεξουαλική κακοποίηση
Σε συνέντευξη της που δημοσιεύτηκε το Δεκέμβριο του 2020 και στα πλαίσια διαδικτυακής ημερίδας τον Ιανουάριο του 2021, κατήγγειλε για σεξουαλική κακοποίηση το 1998, παράγοντα της Ελληνικής Ιστιοπλοϊκής Ομοσπονδίας (ΕΙΟ). Λίγες μέρες αργότερα, αποκαλύφθηκε ότι ο εν λόγω παράγοντας ήταν ο αντιπρόεδρος του ΕΙΟ και εκπρόσωπος της ιστιοπλοΐας στην Ελληνική Ολυμπιακή Επιτροπή, Αριστείδης Αδαμόπουλος.
Η καταγγελία της Μπεκατώρου ευαισθητοποίησε την ελληνική κοινωνία, με άλλες Ελληνίδες αθλήτριες να μοιράζονται βιώματα τους και την Εισαγγελία Αθηνών να ξεκινά έρευνα, παρά την πάροδο 23 ετών και την διαγραφή του όποιου εγκλήματος. Ο Αδαμόπουλος διεγράφη από το κόμμα της Νέας Δημοκρατίας και παραιτήθηκε από αντιπρόεδρος της ΕΙΟ και από την Ελληνική Ολυμπιακή Επιτροπή, ενώ κι άλλα μέλη της Ομοσπονδίας παραιτήθηκαν επίσης. Η Ομοσπονδία αμαυρώθηκε περαιτέρω καθώς με έναυσμα τις καταγγελίες αυτές, ξαναεμφανίστηκαν καταγγελίες από αθλητές για κακοδιαχείριση, με αποτέλεσμα το Ίδρυμα Σταύρος Νιάρχος να διακόψει την χρηματοδότηση της.
Στις 20 Ιανουαρίου 2021, έδωσε τρίωρη κατάθεση στον εισαγγελέα Νίκο Στεφανάτο καταθέτοντας αναλυτικά όσα έχει καταγγείλει για την σεξουαλική κακοποίησή της το 1998. Κατά την έξοδο της προχώρησε σε μια δήλωση - προτροπή : "Κατέθεσα για την προσωπική μου υπόθεση. Με αφορμή αυτή ελπίζω και άλλες γυναίκες κι άλλοι άνθρωποι να βγουν να μιλήσουν ώστε η κοινωνία να είναι πιο υγιής και να μην φοβόμαστε"
Σύμφωνα με πληροφορίες του News 24/7 η Σοφία Μπεκατώρου κατονόμασε και άλλο περιστατικό σεξουαλικής κακοποίησης συναθλήτριάς της, το οποίο φαίνεται πως δεν έχει παραγραφεί.
Ο εισαγγελέας του Αρείου Πάγου Βασίλης Πλιώτας, με μια εγκύκλιο τριών σελίδων ζήτησε την επαγρύπνηση των εισαγγελιών αναφορά με υποθέσεις σεξουαλικής κακοποίησης, με αφορμή της καταγγελίες της Σοφίας Μπεκατώρου.
Η Πρόεδρος της Δημοκρατίας, Κατερίνα Σακελλαροπούλου, εξήρε τη Σοφία Μπεκατώρου για την απόφασή της «να καταγγείλει με τόλμη τη σεξουαλική βία που υπέστη ως έφηβη αθλήτρια», σε κατ' ιδίαν συνάντησή τους στο Προεδρικό Μέγαρο στις 18 Ιανουαρίου 2021, δηλώνοντας παράλληλα τη συμπαράστασή της προς «όλες εκείνες τις γυναίκες που κακοποιήθηκαν, λεκτικά ή σωματικά, που τραυματίστηκαν διά βίου από την ηθική βαναυσότητα της σεξουαλικής επιθετικότητας». Το παράδειγμα της Σοφίας Μπεκατώρου ακολούθησαν μέσα στις επόμενες εβδομάδες κι άλλες γυναίκες και άνδρες, οι οποίοι αποκαλύψαν δημόσια περιστατικά σεξουαλικής παρενόχλησης και κακοποίησης που είχαν υποστεί. Η καταγγελία της Σοφίας Μπεκατώρου αποτελεί το έναυσμα για δημιουργία του αποκαλούμενου ως ελληνικού κινήματος Me Too.
Κλοζαπίνη
Η κλοζαπίνη, που πωλείται με την επωνυμία Leponex μεταξύ άλλων, είναι άτυπο αντιψυχωσικό φάρμακο. Χρησιμοποιείται κυρίως για τη σχιζοφρένεια που δεν βελτιώνεται μετά τη χρήση άλλων αντιψυχωσικών φαρμάκων. Σε άτομα με σχιζοφρένεια και σχιζοσυναισθηματική διαταραχή μπορεί να μειώσει το ποσοστό αυτοκτονικής συμπεριφοράς. Είναι πιο αποτελεσματικό από τα τυπικά αντιψυχωσικά, ιδιαίτερα σε αυτούς που είναι ανθεκτικοί στη θεραπεία. Χρησιμοποιείται από το στόμα ή με ένεση σε μυ.
Η κλοζαπίνη σχετίζεται με σχετικά υψηλό κίνδυνο χαμηλών λευκών αιμοσφαιρίων (ακοκκιοκυττάρωση), μια κατάσταση κατασταλμένης ανοσίας που μπορεί να οδηγήσει σε θάνατο. Για τη μείωση αυτού του κινδύνου, συνιστάται η τακτική παρακολούθηση του αριθμού των λευκών αιμοσφαιρίων. Άλλοι σοβαροί κίνδυνοι περιλαμβάνουν επιληπτικές κρίσεις, φλεγμονή της καρδιάς, υψηλά επίπεδα σακχάρου στο αίμα, δυσκοιλιότητα και σε ηλικιωμένα άτομα με ψύχωση ως αποτέλεσμα της άνοιας, αυξημένο κίνδυνο θανάτου. Συχνές ανεπιθύμητες ενέργειες περιλαμβάνουν υπνηλία, αυξημένη παραγωγή σάλιου, χαμηλή αρτηριακή πίεση, θολή όραση και ζάλη. Η δυνητικά μόνιμη διαταραχή κίνησης της όψιμης δυσκινησίας εμφανίζεται σε περίπου 5% των ανθρώπων. Ο μηχανισμός δράσης της δεν είναι απολύτως σαφής.
Σε μια μελέτη του 2013 που συνέκρινε 15 αντιψυχωσικά φάρμακα όσον αφορά την αποτελεσματικότητα στη θεραπεία των σχιζοφρενικών συμπτωμάτων, η κλοζαπίνη κατατάχθηκε πρώτη και παρουσίασε πολύ υψηλή αποτελεσματικότητα: 25% πιο αποτελεσματική από την αμισουλπρίδη (2η), 33% πιο αποτελεσματική από την ολανζαπίνη (3η) και δύο φορές πιο αποτελεσματική από την αλοπεριδόλη, την κουετιαπίνη και την αριπιπραζόλη.
Η κλοζαπίνη παρασκευάστηκε για πρώτη φορά το 1956 και πωλήθηκε εμπορικά το 1972. Ήταν το πρώτο άτυπο αντιψυχωσικό. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας, τα ασφαλέστερα και πιο αποτελεσματικά φάρμακα που χρειάζονται σε ένα σύστημα υγείας. Διατίθεται ως γενόσημο φάρμακο.
Ιατρικές χρήσεις
Η κλοζαπίνη είναι ένα άτυπο αντιψυχωσικό φάρμακο που χρησιμοποιείται κυρίως σε άτομα που δεν ανταποκρίνονται ή έχουν δυσανεξία σε άλλα αντιψυχωσικά. Αυτό σημαίνει ότι δεν κατάφεραν να ανταποκριθούν ικανοποιητικά σε τουλάχιστον δύο διαφορετικά αντιψυχωσικά. Έχει αποδειχθεί ότι είναι πιο αποτελεσματικό στη μείωση των συμπτωμάτων της σχιζοφρένειας από τα τυπικά αντιψυχωσικά, με πιο έντονα αποτελέσματα σε εκείνους που έχουν ανταποκριθεί ελάχιστα σε άλλα φάρμακα. Μπορεί επίσης να χρησιμοποιηθεί για τη θεραπεία της ψύχωσης που οφείλεται στη νόσο του Πάρκινσον.
Η κλοζαπίνη χορηγείται συνήθως από το στόμα σε μορφή δισκίου ή υγρής μορφής ωστόσο διατίθεται μια ενδομυϊκή ενέσιμη μορφή βραχείας δράσης χωρίς άδεια. Δεν είναι μια ένεση αποθήκης (ντεπό), και αντ 'αυτού έχει παρόμοια διάρκεια δράσης με την κλοζαπίνη από το στόμα. Το ενέσιμο σκεύασμα μπορεί να χρησιμοποιηθεί σε άτομα με έντονη διέγερση με σχιζοφρένεια που αρνούνται σταθερά την κλοζαπίνη από το στόμα, αλλά προβλέπεται να ανταποκρίνονται καλά στη θεραπεία με κλοζαπίνη, με την ένεση να χορηγείται με σκοπό τη μετάβαση του ατόμου σε στοματική κλοζαπίνη. Η ενέσιμη μορφή φέρεται να είναι δύσκολη στη χρήση λόγω επώδυνης χορήγησης, υψηλότερων δόσεων που απαιτούν ένεση σε πολλαπλές θέσεις ταυτόχρονα και ακόμη πιο αυστηρή παρακολούθηση από την στοματική κλοζαπίνη (με την πρόσθετη δυσκολία απόσυρσης δειγμάτων αίματος για δοκιμή από ταραγμένα άτομα).
Άγιος Γεώργιος Μυκόνου
Ο Άγιος Γεώργιος ή Μπάος είναι μικρή ακατοίκητη βραχονησίδα στο δυτικό τμήμα του νησιού της Μυκόνου. Βρίσκεται απέναντι από τη Χώρα της Μυκόνου, ενώ δίπλα της υπάρχουν οι βραχονησίδες Κάβουρας και Μικρό Καβουρονήσι.Οι τίτλοι ιδιοκτησίας της βραχονησίδας ανήκουν εξολοκλήρου στην οικογένεια Μπάου-Βιστακη.
Η ονομασία Μπάος προέρχεται από τον Μυκονιάτη πειρατή Γεώργιο Μπάο και η ονομασία Άγιος Γεώργιος από το ομώνυμο εκκλησάκι που δεσπόζει πάνω σε αυτή. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Καταλαμβάνει έκταση 0,12 τετραγωνικά χιλιόμετρα και το ψηλότερο σημείο της είναι 16 μέτρα πάνω από την επιφάνεια της θάλασσας.
Κλοζαπίνη
Παρενέργειες
Η κλοζαπίνη μπορεί να προκαλέσει ανεπιθύμητες ενέργειες, μερικές από τις οποίες είναι σοβαρές και δυνητικά θανατηφόρες. Συχνές παρενέργειες περιλαμβάνουν δυσκοιλιότητα, ακράτεια ούρων στο κρεβάτι, νυχτερινή σιελόρροια, μυϊκή δυσκαμψία, καταστολή, τρόμο, ορθοστατική υπόταση, υπεργλυκαιμία και αύξηση βάρους. Ο κίνδυνος εμφάνισης εξωπυραμιδικών συμπτωμάτων, όπως η όψιμη δυσκινησία, είναι χαμηλότερος από αυτόν των τυπικών αντιψυχωσικών. Αυτό μπορεί να οφείλεται στα αντιχολινεργικά αποτελέσματα της κλοζαπίνης. Τα εξωπυραμιδικά συμπτώματα μπορεί να υποχωρήσουν κάπως αφού ένα άτομο αλλάξει από άλλο αντιψυχωσικό σε κλοζαπίνη.
Άγιος Γεώργιος Μυκόνου
Ιστορία και παραδόσεις
Τη βραχονησίδα χρησιμοποίησε σαν ορμητήριο του κατά τα Ορλωφικά ο Γεώργιος Μπάος κουρσεύοντας οθωμανικά πλοία. Αργότερα, το νησί πέρασε στην ιδιοκτησία της οικογένειας του και προς τιμήν του κτίστηκε πάνω το εκκλησάκι του Αγίου Γεωργίου. Παλαιότερα, στη νησίδα υπήρχε οικισμός με την ονομασία Μπάος.
Κλοζαπίνη
Παρενέργειες
Η κλοζαπίνη φέρει πέντε προειδοποιήσεις μαύρου κουτιού, συμπεριλαμβανομένων προειδοποιήσεων για ακοκκιοκυττάρωση, καταστολή κεντρικού νευρικού συστήματος, λευκοπενία, ουδετεροπενία, διαταραχή επιληπτικών κρίσεων, καταστολή μυελού των οστών, άνοια, υπόταση, μυοκαρδίτιδα, ορθοστατική υπόταση (με ή χωρίς συγκοπή ) και επιληπτικές κρίσεις. Η μείωση του κατωφλίου επιληπτικών κρίσεων μπορεί να σχετίζεται με τη δόση και η αργή αρχική τιτλοδότηση της δόσης μπορεί να μειώσει τον κίνδυνο επιδείνωσης των επιληπτικών κρίσεων. Η αργή τιτλοποίηση της δόσης μπορεί επίσης να μειώσει τον κίνδυνο ορθοστατικής υπότασης και άλλων ανεπιθύμητων καρδιαγγειακών παρενεργειών.
Άγιος Γεώργιος Μυκόνου
Ιστορία και παραδόσεις
Σύμφωνα με την τοπική παράδοση της Μυκόνου, στη νησίδα ήταν η κατοικία ενός βρυκόλακα που έβγαινε το βράδυ για να πιει το αίμα ανθρώπων. Επίσης, στη νησίδα σύμφωνα με τη λαϊκή παράδοση εξόριζαν βρυκόλακες, καθώς λόγω του αλμυρού νερού δεν μπορούσαν να φύγουν από εκεί, όπου και σήμερα αποτυπώνονται στα βράχια τα πρόσωπα τους. Ο Μπάος χρησίμευσε ως νεκροταφείο και τόπος καύσης για όσους πιστευόταν ότι ήταν βρυκόλακες. Ένα τέτοιο περιστατικό έγινε στις αρχές του 18ου αιώνα.
Κλοζαπίνη
Παρενέργειες
Πολλοί άνδρες έχουν βιώσει τη διακοπή της εκσπερμάτωσης κατά τη διάρκεια του οργασμού ως παρενέργεια της κλοζαπίνης, αν και αυτό δεν τεκμηριώνεται στους επίσημους οδηγούς φαρμάκων.
Άγιος Γεώργιος Μυκόνου
Εξωτερικοί σύνδεσμοι
Κατηγορία:Βραχονησίδες της Μυκόνου
Κλοζαπίνη
Παρενέργειες
Ωστόσο, πολλές παρενέργειες μπορούν να αντιμετωπιστούν και ενδέχεται να μην απαιτούν διακοπή.
Ακοκκιοκυττάρωση
Η ακοκκιοκυττάρωση που προκαλείται από την κλοζαπίνη μπορεί να είναι παροδική.
Τα πρώιμα ευρήματα δείχνουν ότι η ταυτόχρονη χρήση παράγοντα διέγερσης αποικιών κοκκιοκυττάρων (GCSF) για τη διατήρηση του αριθμού των ουδετερόφιλων στην επαναπρόκληση μετά από ουδετεροπενία, είναι ασφαλής και αποτελεσματική. Αλλά, εάν αργότερα εμφανιζόταν ακοκκιοκυτταραιμία, θα υπήρχε ελάχιστη θεραπευτική εναλλακτική λύση που συνήθως θα ήταν ο GCSF.
Καρδιακή τοξικότητα
Η μυοκαρδίτιδα είναι μία μερικές φορές θανατηφόρα παρενέργεια της κλοζαπίνης, η οποία συνήθως αναπτύσσεται εντός του πρώτου μήνα από την έναρξη. Οι πρώτες εκδηλώσεις ασθένειας είναι ο πυρετός που μπορεί να συνοδεύεται από συμπτώματα που σχετίζονται με τη μόλυνση του ανώτερου αναπνευστικού συστήματος, του γαστρεντερικού ή του ουροποιητικού συστήματος. Συνήθως η C-αντιδρώσα πρωτεΐνη (CRP) αυξάνεται με την έναρξη του πυρετού και αυξάνεται στο καρδιακό ένζυμο, τροπονίνη, συμβαίνει έως και 5 ημέρες αργότερα. Οι οδηγίες παρακολούθησης συμβουλεύουν τον έλεγχο της CRP και της τροπονίνης κατά την έναρξη και εβδομαδιαίως για τις πρώτες 4 εβδομάδες μετά την έναρξη της κλοζαπίνης και την παρακολούθηση του ασθενούς για σημεία και συμπτώματα ασθένειας. Τα σημάδια καρδιακής ανεπάρκειας είναι λιγότερο κοινά και μπορεί να αναπτυχθούν με την αύξηση της τροπονίνης. Μια πρόσφατη μελέτη ελέγχου περίπτωσης διαπίστωσε ότι ο κίνδυνος της μυοκαρδίτιδας που προκαλείται από την κλοζαπίνη αυξάνεται με την αύξηση του ρυθμού τιτλοποίησης της δόσης της κλοζαπίνης, την αύξηση της ηλικίας και τη ταυτόχρονη χορήγηση βαλπροϊκού νατρίου.
Γαστρεντερική υποκινητικότητα
Ένα άλλο μη αναγνωρισμένο και δυνητικά απειλητικό για τη ζωή φάσμα παρενεργειών είναι η γαστρεντερική υποκινητικότητα, η οποία μπορεί να εκδηλωθεί ως σοβαρή δυσκοιλιότητα, ακράτεια κοπράνων, παραλυτικός ειλεός, απόφραξη του εντέρου, οξύ μεγάκολον, ισχαιμία ή νέκρωση. Η υποκινητικότητα του παχέος εντέρου έχει αποδειχθεί ότι εμφανίζεται σε έως και το 80% των ατόμων που συνταγογραφήθηκε κλοζαπίνη όταν η γαστρεντερική λειτουργία μετριέται αντικειμενικά χρησιμοποιώντας ακτινοσκιερούς δείκτες. Η γαστρεντερική υποκινητικότητα που προκαλείται από την κλοζαπίνη έχει σήμερα υψηλότερο ποσοστό θνησιμότητας από την πιο γνωστή παρενέργεια της ακοκκιοκυττάρωσης. Μια ανασκόπηση του Cochrane βρήκε λίγα στοιχεία που βοηθούν στην καθοδήγηση αποφάσεων σχετικά με την καλύτερη θεραπεία για την γαστρεντερική υποκινητικότητα που προκαλείται από την κλοζαπίνη και άλλα αντιψυχωσικά φάρμακα. Η παρακολούθηση της λειτουργίας του εντέρου και η προληπτική χρήση καθαρτικών για όλα τα άτομα που έλαβαν κλοζαπίνη έχει αποδειχθεί ότι βελτιώνει τους χρόνους διέλευσης του παχέος εντέρου και μειώνει τις σοβαρές συνέπειες.
Σιελόρροια
Η σιελόρροια ή η υπερβολική παραγωγή σάλιου, είναι μια από τις πιο συχνές παρενέργειες της κλοζαπίνης (30-80%). Η παραγωγή σάλιου είναι ιδιαίτερα ενοχλητική τη νύχτα και το πρώτο πράγμα το πρωί, καθώς η ακινησία του ύπνου αποκλείει την κανονική κάθαρση του σάλιου με κατάποση που συμβαίνει όλη την ημέρα. Ενώ η κλοζαπίνη είναι μουσκαρινικός ανταγωνιστής στους υποδοχείς Μ1, Μ2, Μ3 και Μ5, η κλοζαπίνη είναι πλήρης αγωνιστής στο υποσύνολο Μ4. Επειδή ο Μ4 εκφράζεται ιδιαίτερα στον σιελογόνο αδένα, η αγωνιστική του δράση Μ4 θεωρείται υπεύθυνη για τη σιελόρροια. Η σιελόρροια που προκαλείται από την κλοζαπίνη είναι πιθανώς ένα φαινόμενο που σχετίζεται με τη δόση και τείνει να είναι χειρότερο κατά την έναρξη της φαρμακευτικής αγωγής. Εκτός από τη μείωση της δόσης ή την επιβράδυνση της αρχικής τιτλοδότησης της δόσης, άλλες παρεμβάσεις που έχουν δείξει κάποιο όφελος περιλαμβάνουν τα αντιχολινεργικά φάρμακα που απορροφώνται συστηματικά όπως η διφαινυδραμίνη και τα τοπικά αντιχολινεργικά φάρμακα όπως το βρωμιούχο ιπρατρόπιο. Η ήπια σιελόρροια μπορεί να αντιμετωπιστεί με τον ύπνο με μια πετσέτα πάνω από το μαξιλάρι τη νύχτα.
Κεντρικό νευρικό σύστημα
Οι ανεπιθύμητες ενέργειες του ΚΝΣ περιλαμβάνουν υπνηλία, ίλιγγος, κεφαλαλγία, τρόμο, συγκοπή, διαταραχές ύπνου, εφιάλτες, ανησυχία, ακινησία, διέγερση, επιληπτικές κρίσεις, ακαμψία, ακαθία, σύγχυση, κόπωση, αϋπνία, υπερκινησία, αδυναμία, λήθαργος, αταξία, μειωμένη ομιλία, κατάθλιψη, μυοκλονικά τραύματα και άγχος. Σπάνια παρατηρούνται ψευδαισθήσεις, παραισθήσεις, παραλήρημα, αμνησία, αύξηση ή μείωση της λίμπιντο, παράνοια και ευερεθιστότητα, ανώμαλη EEG, επιδείνωση της ψύχωσης, παραισθησία, επιληπτική κατάσταση και ιδεοψυχαναγκαστικά συμπτώματα. Παρόμοια με άλλα αντιψυχωσικά, η κλοζαπίνη είναι γνωστό ότι προκαλεί σπάνιανευροληπτικό κακοήθη σύνδρομο.
Αύξηση βάρους και διαβήτης
Εκτός από την υπεργλυκαιμία, παρατηρείται σημαντική αύξηση βάρους σε ασθενείς που λαμβάνουν κλοζαπίνη. Ο μειωμένος μεταβολισμός της γλυκόζης και η παχυσαρκία έχουν αποδειχθεί ότι αποτελούν συστατικά του μεταβολικού συνδρόμου και μπορεί να αυξήσουν τον κίνδυνο καρδιαγγειακών παθήσεων. Τα δεδομένα υποδηλώνουν ότι η κλοζαπίνη μπορεί να είναι πιο πιθανό να προκαλέσει δυσμενείς μεταβολικές επιδράσεις από κάποια άλλα άτυπα αντιψυχωσικά. Μια μελέτη έχει αποδείξει ότι η ολανζαπίνη και η κλοζαπίνη διαταράσσουν τον μεταβολισμό, κάνοντας το σώμα να παίρνει κατά προτίμηση την ενέργειά του από το λίπος (αντί να προνοεί υδατάνθρακες). Τα επίπεδα υδατανθράκων παραμένουν υψηλά, το σώμα αναπτύσσει αντίσταση στην ινσουλίνη (προκαλώντας διαβήτη ).
Αλληλεπιδράσεις με άλλα φάρμακα
Η φλουβοξαμίνη αναστέλλει τον μεταβολισμό της κλοζαπίνης οδηγώντας σε σημαντικά αυξημένα επίπεδα κλοζαπίνης στο αίμα.
Όταν η καρβαμαζεπίνη χρησιμοποιείται ταυτόχρονα με κλοζαπίνη, έχει αποδειχθεί ότι μειώνει σημαντικά τα επίπεδα της κλοζαπίνης στο πλάσμα μειώνοντας έτσι τα ευεργετικά αποτελέσματα της κλοζαπίνης. Οι ασθενείς θα πρέπει να παρακολουθούνται για "μειωμένα θεραπευτικά αποτελέσματα της κλοζαπίνης εάν η καρβαμαζεπίνη ξεκινήσει ή αυξηθεί. Εάν η καρβαμαζεπίνη διακοπεί ή μειωθεί η δόση της καρβαμαζεπίνης, θα πρέπει να παρακολουθούνται οι θεραπευτικές επιδράσεις της κλοζαπίνης. Η μελέτη συνιστά να μην χρησιμοποιείται ταυτόχρονα η καρβαμαζεπίνη με την κλοζαπίνη λόγω αυξημένου κινδύνου ακοκκιοκυττάρωσης.
Δημοσιευμένες αναφορές περιπτώσεων έχουν δηλώσει ότι η χρήση βενζοδιαζεπινών και κλοζαπίνης μπορεί ταυτόχρονα να οδηγήσει σε σοβαρή ανεπιθύμητη ενέργεια όπως αναπνευστική ανακοπή, καρδιακή ανακοπή και αιφνίδιο θάνατο.
Η σιπροφλοξασίνη είναι αναστολέας του CYP1A2 και η κλοζαπίνη είναι ένα κύριο υπόστρωμα CYP1A2. Η τυχαιοποιημένη μελέτη ανέφερε αύξηση της συγκέντρωσης της κλοζαπίνης σε με άτομα σχιζοφρένεια που λαμβάνουν ταυτόχρονα σιπροφλοξασίνη. Έτσι, οι πληροφορίες συνταγογράφησης για την κλοζαπίνη προτείνουν "μείωση της δόσης της κλοζαπίνης κατά το ένα τρίτο της αρχικής δόσης" όταν η σιπροφλοξασίνη και άλλοι αναστολείς του CYP1A2 προστίθενται στη θεραπεία, αλλά μόλις αφαιρεθεί η σιπροφλοξασίνη από τη θεραπεία, συνιστάται η επαναφορά της κλοζαπίνης στην αρχική δόση.
Φαρμακοδυναμική
Η κλοζαπίνη ταξινομείται ως άτυπο αντιψυχωσικό φάρμακο επειδή συνδέεται με τη σεροτονίνη καθώς και τους υποδοχείς της ντοπαμίνης.
Η κλοζαπίνη είναι ένας ανταγωνιστής της 5-ΗΤ 2Α υπομονάδας του υποδοχέα σεροτονίνης, υποθετικώς βελτιώνοντας την κατάθλιψη, το άγχος και τα αρνητικά νοητικά συμπτώματα που σχετίζονται με τη σχιζοφρένεια.
Έχει αποδειχθεί επίσης άμεση αλληλεπίδραση της κλοζαπίνης με τον υποδοχέα GABAB. Τα ποντίκια χωρίς υποδοχέα GABAΒ παρουσιάζουν αυξημένη εξωκυττάρια επίπεδα ντοπαμίνης και αλλαγμένη κινητική συμπεριφορά ισοδύναμη με εκείνη της σχιζοφρένειας σε ζωικά μοντέλα. Οι αγωνιστές των υποδοχέων GABA Β και οι θετικοί αλλοστερικοί ρυθμιστές μειώνουν τις κινητικές αλλαγές σε αυτά τα μοντέλα.
Η κλοζαπίνη προκαλεί την απελευθέρωση γλουταμικού και D-σερίνης, ενός αγωνιστή στη θέση γλυκίνης του υποδοχέα NMDA, από αστροκύτταρα, και μειώνει την έκφραση των αστροκυτταρικών μεταφορέων γλουταμικού. Αυτά είναι άμεσα αποτελέσματα που υπάρχουν επίσης σε καλλιέργειες αστροκυττάρων που δεν περιέχουν νευρώνες. Η κλοζαπίνη αποτρέπει την εξασθενημένη έκφραση του υποδοχέα NMDA που προκαλείται από ανταγωνιστές του υποδοχέα NMDA.
Φαρμακοκινητική
αριστερά|μικρογραφία|150x150εσ| Ν - δεσμεθυλοκλοζαπίνη (νορκλοζαπίνη), ο κύριος ενεργός μεταβολίτης της κλοζαπίνης. Η απορρόφηση της κλοζαπίνης είναι σχεδόν πλήρης μετά τη χορήγηση από το στόμα, αλλά η βιοδιαθεσιμότητα από το στόμα είναι μόνο 60 έως 70% λόγω του μεταβολισμού πρώτης διέλευσης. Ο χρόνος έως τη μέγιστη συγκέντρωση μετά από χορήγηση από το στόμα είναι περίπου 2,5 ώρες και η τροφή δεν φαίνεται να επηρεάζει τη βιοδιαθεσιμότητα της κλοζαπίνης. Ωστόσο, αποδείχθηκε ότι η συγχορήγηση τροφής μειώνει το ρυθμό απορρόφησης. Ο χρόνος ημιζωής αποβολής της κλοζαπίνης είναι περίπου 14 ώρες σε συνθήκες σταθερής κατάστασης (ποικίλλει ανάλογα με την ημερήσια δόση)
Η κλοζαπίνη μεταβολίζεται εκτεταμένα στο ήπαρ, μέσω του συστήματος κυτοχρώματος P450, σε πολικούς μεταβολίτες κατάλληλους για αποβολή στα ούρα και τα κόπρανα. Ο κύριος μεταβολίτης, η νορκλοζαπίνη (δεσμεθυλ- κλοζαπίνη), είναι φαρμακολογικά ενεργός. Το ισοένζυμο 1Α2 του κυτοχρώματος P450 είναι κυρίως υπεύθυνο για το μεταβολισμό της κλοζαπίνης, αλλά φαίνεται επίσης ότι παίζουν ρόλο τα ισοένζυμα 2C, 2D6, 2E1 και 3A3 / 4. Παράγοντες που επάγουν (π.χ. καπνός τσιγάρων) ή αναστέλλουν (π.χ. θεοφυλλίνη, σιπροφλοξασίνη, φλουβοξαμίνη) το CYP1A2 μπορεί να αυξήσουν ή να μειώσουν, αντίστοιχα, τον μεταβολισμό της κλοζαπίνης. Για παράδειγμα, η επαγωγή του μεταβολισμού που προκαλείται από το κάπνισμα σημαίνει ότι οι καπνιστές απαιτούν έως και να διπλασιάσουν τη δόση της κλοζαπίνης σε σύγκριση με τους μη καπνιστές για να επιτύχουν ισοδύναμη συγκέντρωση στο πλάσμα.
Τα επίπεδα στο πλάσμα της κλοζαπίνης και της νορκολοζαπίνης (δεσμεθυλ-κλοζαπίνη) μπορούν επίσης να παρακολουθούνται, αν και παρουσιάζουν σημαντικό βαθμό διακύμανσης και είναι υψηλότερα στις γυναίκες και αυξάνονται με την ηλικία. Η παρακολούθηση των επιπέδων της κλοζαπίνης και της νορκλοζαπίνης στο πλάσμα έχει αποδειχθεί χρήσιμη για την αξιολόγηση της συμμόρφωσης, της μεταβολικής κατάστασης, της πρόληψης της τοξικότητας και της βελτιστοποίησης της δόσης.
Ιστορία
Η κλοζαπίνη συνετέθη το 1956 από τη Wander AG, μια ελβετική φαρμακευτική εταιρεία, με βάση την χημική δομή του τρικυκλικού αντικαταθλιπτικού ιμιπραμίνη. Η πρώτη δοκιμή σε ανθρώπους το 1962 θεωρήθηκε αποτυχία. Οι δοκιμές στη Γερμανία το 1965 και το 1966 καθώς και μια δοκιμή στη Βιέννη το 1966 ήταν επιτυχημένες. Το 1967 η Wander AG εξαγοράστηκε από τη Sandoz. Περαιτέρω δοκιμές πραγματοποιήθηκαν το 1972 όταν κυκλοφόρησε η κλοζαπίνη στην Ελβετία και την Αυστρία ως Leponex. Δύο χρόνια αργότερα κυκλοφόρησε στη Δυτική Γερμανία και στη Φινλανδία το 1975. Οι πρώτες δοκιμές πραγματοποιήθηκαν στις Ηνωμένες Πολιτείες περίπου την ίδια περίοδο. Το 1975, μετά από αναφορές ακοκκιοκυττάρωσης που οδήγησαν σε θάνατο σε ορισμένους ασθενείς που έλαβαν κλοζαπίνη, η κλοζαπίνη αποσύρθηκε οικειοθελώς από τον κατασκευαστή. Η κλοζαπίνη εξέπεσε από την κλινική πρακτική για περισσότερο από μια δεκαετία παρά τους ασαφείς λόγους για την ακοκκιοκυτταραιμία που εμφανίστηκε στη Φινλανδία, ο ρυθμός της οποίας ήταν 20 φορές υψηλότερος από ό, τι είχε αναφερθεί σε οποιαδήποτε άλλη χώρα. Ωστόσο, όταν μελέτες έδειξαν ότι η κλοζαπίνη ήταν πιο αποτελεσματική έναντι της ανθεκτικής στη θεραπεία σχιζοφρένειας από άλλα αντιψυχωσικά, η Αμερικανική Υπηρεσία Τροφίμων και Φαρμάκων (FDA) και οι αρχές υγείας στις περισσότερες άλλες χώρες ενέκριναν τη χρήση της μόνο για σχιζοφρένεια ανθεκτική στη θεραπεία και απαιτούσε Περιορισμένη διανομή, Μητρώο Ασθενών και τακτική αιματολογική παρακολούθηση για την ανίχνευση της κοκκιοκυτταροπενίας, πριν αναπτυχθεί η ακοκκιοκυτταραιμία. Τον Δεκέμβριο του 2002, η κλοζαπίνη εγκρίθηκε στις ΗΠΑ για τη μείωση του κινδύνου αυτοκτονίας σε σχιζοφρενικούς ή σχιζοσυναισθηματικούς ασθενείς που κρίθηκε ότι διατρέχουν χρόνιο κίνδυνο αυτοκτονικής συμπεριφοράς. Το 2005, η FDA ενέκρινε κριτήρια που επιτρέπουν μειωμένη συχνότητα παρακολούθησης του αίματος. Το 2015, οι μεμονωμένοι κατασκευαστές Patient Registries ενοποιήθηκαν κατόπιν αιτήματος του FDA σε ένα κοινόχρηστο μητρώο ασθενών με την ονομασία The Clozapine REMS Registry.
Εξωτερικοί σύνδεσμοι
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Πιπεραζίνες Κατηγορία:Χλωροαρένια Κατηγορία:Σελίδες με πηγές CS1 στα Γερμανικά (de) Κατηγορία:Αντιψυχωσικά Κατηγορία:Ετεροκυκλικές οργανικές ιμίνες
Παγκόσμιο πρωτάθλημα Φόρμουλα 1 (2007)
250px|μικρογραφία|δεξιά|Σκηνή από το Γκραν Πρι της Βραζιλίας το 2007, όπου ο Κίμι Ράικονεν κατακτά το πρώτο του πρωτάθλημα Το πρωτάθλημα της Φόρμουλα 1 για το 2007, ήταν το 58ο Παγκόσμιο Πρωτάθλημα Φόρμουλα 1, που διοργανώνει η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός της Αυστραλίας, στη Μελβούρνη, στις 18 Μαρτίου 2007 και το πρωτάθλημα ολοκληρώθηκε στις 21 Οκτωβρίου 2007 στη Βραζιλία. Συνολικά διεξήχθησαν 17 αγώνες και έλαβαν μέρος 11 ομάδες. Παγκόσμιος πρωταθλητής αναδείχθηκε ο Φινλανδός Κίμι Ράικονεν, για πρώτη φορά στην καριέρα του, με διαφορά ενός μόλις βαθμού από τους Φερνάντο Αλόνσο και Λιούις Χάμιλτον. Το πρωτάθλημα κατασκευαστών κατάκτησε η ομάδα της Ferrari, μετά την ακύρωση της McLaren από το πρωτάθλημα κατασκευαστών, λόγω της εμπλοκής της σε σκάνδαλο βιομηχανικής κατασκοπείας.
Βασίλειο της Ιταλίας
Το Βασίλειο της Ιταλίας (ιταλικά:Regno d'Italia) ήταν ένα κράτος που ιδρύθηκε το 1861 όταν ο βασιλιάς Βίκτωρ Εμμανουήλ Β΄ της Σαρδηνίας ανακηρύχθηκε βασιλιάς της Ιταλίας. Το κράτος δημιουργήθηκε από την ενοποίηση της Ιταλίας υπό την επιρροή του βασιλείου της Σαρδηνίας. Το κράτος υφίσταται μέχρι το 1946 όταν οι Ιταλοί προτίμησαν ένα δημοκρατικό σύνταγμα.
Η ανακήρυξη του Βασιλείου
Η Ιταλία κήρυξε πόλεμο στην Αυστρία με σύμμαχο την Πρωσία το 1866: παρά τη σχετική αποτυχία της αποστολής, η Ιταλία έλαβε το Βένετο μετά τη νίκη του Όττο φον Μπίσμαρκ. Ιταλικά στρατεύματα μπήκαν στη Ρώμη το 1870 δίνοντας τέλος σε περισσότερα από χίλια χρόνια παπικής εξουσίας. Η Ιταλία δέχτηκε την πρόταση του Μπίσμαρκ να ενταχθεί σε τριπλή συμμαχία με τη Γερμανία και την Αυστροουγγαρία το 1882. Όμως παρ'όλο που οι σχέσεις με το Βερολίνο ήταν φιλικές, η συμμαχία με τη Βιέννη παρέμεινε καθαρά επίσημη καθώς τα ιταλικά εδάφη του Τρέντο και της Τεργέστης παρέμειναν υπό αυστροουγγαρική κυριαρχία. Έτσι το 1915 η Ιταλία δέχτηκε τη Βρετανική πρόσκληση να ενταχθεί με τους Συμμάχους στον Πρώτο Παγκόσμιο Πόλεμο καθώς οι δυτικοί σύμμαχοι υποσχέθηκαν στην Ιταλία εδαφική εξάπλωση (έναντι της Αυστροουγγαρίας). Η νίκη στον πόλεμο έδωσε στην Ιταλία μία μόνιμη θέση στο συμβούλιο της Κοινωνίας των Εθνών.
Παγκόσμιο πρωτάθλημα Φόρμουλα 1 (2007)
Αλλαγές οδηγών στη διάρκεια του πρωταθλήματος
(3): Μετά το Γκραν Πρι της Ευρώπης, η Toro Rosso αντικατέστησε τον Σκοτ Σπιντ με τον Σεμπάστιαν Φέτελ.
Βασίλειο της Ιταλίας
Η φασιστική περίοδος
Η Ιταλία έγινε φασιστική την περίοδο της εξουσίας του Εθνικού Φασιστικού Κόμματος την περίοδο 1922-1943 με δικτάτορα τον Μπενίτο Μουσολίνι. Οι φασίστες επέβαλλαν απολυταρχική διοίκηση διέλυσαν την πολιτική και πνευματική αντίσταση, ενώ πρόβαλαν τον οικονομικό μοντερνισμό, τις παραδοσιακές ηθικές κοινωνικές αξίες και την επαναπροσέγγιση με την Καθολική εκκλησία. Το φασιστικό καθεστώς πέρασε από έξι φάσεις. Η πρώτη φάση 1923-25 ήταν μια συνέχιση του κοινοβουλευτικού συστήματος, μολονότι υπήρχε μία νόμιμα οργανωμένη φασιστική εκτελεστική εξουσία.Η δεύτερη φάση ήταν η περίοδος 1925-1929. Η τρίτη φάση ήταν η περίοδος 1929-1934. Η τέταρτη φάση, 1935-40 χαρακτηρίστηκε από επιθετική εξωτερική πολιτική, πόλεμο στην Αιθιοπία, που ξεκίνησε από τα ιταλικά εδάφη στη Σομαλία και την Ερυθραία, εναντιώσεις με την Κοινωνία των Εθνών και οικονομική άνοδο. Η πέμπτη φάση ήταν εκείνη του Δευτέρου Παγκοσμίου Πολέμου. Ενώ η τελευταία φάση ήταν εκείνη της γερμανικής ηγεσίας το 1943-45.
Παγκόσμιο πρωτάθλημα Φόρμουλα 1 (2007)
Αλλαγές οδηγών στη διάρκεια του πρωταθλήματος
(4): Στο Γκραν Πρι της Γερμανίας, ο Μάρκους Βίνκελχοκ αντικατέστησε τον Κρίστιαν Άλμπερς, ο οποίος απολύθηκε από τη Spyker.
(5): Μετά το Γκραν Πρι της Γερμανίας, η Spyker προσέλαβε τον Σάκον Γιαμαμότο για να οδηγήσει το δεύτερο μονοθέσιο της ομάδας.
Βασίλειο της Ιταλίας
Στον δεύτερο παγκόσμιο πόλεμο
Η Ιταλία συμμάχησε με τη Ναζιστική Γερμανία στον Δεύτερο Παγκόσμιο Πόλεμο μέχρι το 1943. Άλλαξε στρατόπεδο και υποστήριξε τους Συμμάχους μετά την απομάκρυνση του Μουσολίνι και των στρατευμάτων του από τη νότια, συμμαχικά ελεγχόμενη Ιταλία. Η βόρεια Ιταλία παρέμεινε πιστή στον Μουσολίνι και τα φασιστικά ιδεώδη και λειτούργησε ως γερμανικό προτεκτοράτο, η λεγόμενη Ιταλική Κοινωνική Δημοκρατία.
Παγκόσμιο πρωτάθλημα Φόρμουλα 1 (2007)
Βαθμολογία οδηγών
Η βαθμολογία για το πρωτάθλημα των οδηγών είχε ως εξής:
Βασίλειο της Ιταλίας
Η κατάρρευση
Με τη λήξη του πολέμου και την ήττα του Άξονα η λαϊκή δυσαρέσκεια οδήγησε σε συνταγματικό δημοψήφισμα όπου η πλειοψηφία του λαού τάχθηκε κατά της μοναρχίας. Έτσι η Ιταλία εγκατέλειψε τη μοναρχία και πήρε τη σημερινή δημοκρατική της μορφή.
Παγκόσμιο πρωτάθλημα Φόρμουλα 1 (2007)
Βαθμολογία κατασκευαστών
Η βαθμολογία για το πρωτάθλημα των κατασκευαστών είχε ως εξής:
Βασίλειο της Ιταλίας
Εξωτερικοί σύνδεσμοι
Κατηγορία:Ιστορία της Ιταλίας Κατηγορία:Ιστορία της Ιταλίας κατά τον Β΄ Παγκόσμιο Πόλεμο Ιταλια Κατηγορία:Δυνάμεις του Άξονα
Παγκόσμιο πρωτάθλημα Φόρμουλα 1 (2007)
Εξωτερικοί σύνδεσμοι
Φορμουλα 1 2007
Πρόβλημα του έτους 2000
Το πρόβλημα του έτους 2000 ήταν ένα από τα γεγονότα που προκάλεσαν αναστάτωση στον τεχνολογικό τομέα. Είχε εκτιμηθεί πως στα συστήματα υπολογιστών θα υπάρξει πρόβλημα με την εμφάνιση ημερομηνιών από το 2000 και έπειτα. Το πρόβλημα είχε ήδη γνωστοποιηθεί από το 1995. Το λεγόμενο «πρόβλημα» ήταν ένας επικίνδυνος ιός ονόματι «Y2K» που ήταν ικανός να προκαλέσει παράλυση όλων των συστημάτων υπολογιστών και καταστροφή όλων των λογισμικών τους λόγω της αδυναμίας αλλαγής του έτους από το 99 στο 00, επειδή το έτος δεν θα άλλαζε σε 2000 αλλά θα γύριζε στο 1900. Το φαινόμενο αυτό ήταν να συμβεί τα μεσάνυχτα της 31ης Δεκεμβρίου με την 1η Ιανουαρίου του 2000.
Η εμφάνιση του όρου Y2K και οι επιπτώσεις του
Ο όρος Y2K γράφτηκε για πρώτη φορά το 1991 σε περιοδικά σχετικά με τους επαγγελματικούς υπολογιστές. Αρχικά αναφερόταν ως «πρόβλημα» των υπολογιστών επειδή οι ημερομηνίες που ήταν ενσωματωμένες στα λογισμικά των παλαιών υπολογιστών αναγράφονταν με δυο ψηφία, αντί για τέσσερα. Τέτοια συστήματα ακόμη είχαν μεγάλες οργανώσεις καθώς και κυβερνήσεις παγκοσμίως.
Λόγω της τακτικής που ακολουθούσαν οι υπολογιστές παλαιάς τεχνολογίας, οδήγησε σε ένα τεράστιας διαστάσεως θέμα τα επόμενα χρόνια, με αποτέλεσμα το λεγόμενο πια «παράσιτο» (bug) Y2K να γίνει επιζήμιο και να προκαλέσει τις εξής επιπτώσεις.
Παράλυση προσωπικών υπολογιστών
Στους προσωπικούς υπολογιστές (PC) η ζημιά που μπορούσε να συμβεί εξαιτίας του ιού «Y2K» ήταν η καταστροφή προσωπικών δεδομένων αλλά ακόμη περισσότερη σημασία θα είχε και η καταστροφή ηλεκτρονικών τραπεζικών λογαριασμών στις χώρες του εξωτερικού.
Επιπλοκές σε τραπεζικούς διακανονισμούς στα συστήματα ATM και όχι μόνο
Το 1998 στις Η.Π.Α. σύμφωνα με άρθρο της Chronicle News Service σχετικός κλάδος της Αμερικάνικης κυβερνήσεως ζήτησε το κλείσιμο όλων των τραπεζών κατά την αλλαγή του έτους από το 1999 έως το 2000. Ο αριθμός αυτών των τραπεζών ήταν 700 στον αριθμό. Τον Δεκέμβριο του ίδιου έτους όσες τράπεζες ήταν εγγεγραμμένες στην Ομοσπονδία Καταθέσεων είχαν μπει σε πρόγραμμα ελέγχου ενώ παράλληλα η ίδια είχε βάλει στα σχέδια κάποιες ιδέες για την μείωση της επίδρασης του ιού. Υπήρχαν και κάποιες πιθανότητες για εξουδετέρωση του, αλλά πόσο μάλλον οι έρευνες έδειχναν την μείωση της δράσης του ιού. Πάντως, οι πιθανές επιπλοκές που θα μπορούσαν να προξενηθούν ήταν η άρνηση αποδοχής της πιστωτικής κάρτας, τα προβλήματα υπολογισμού τόκων και η δυσκολία τραπεζικών συναλλαγών.
Ραγδαία μείωση εσόδων σε επιχειρήσεις
Οι επιπτώσεις για τον κύκλο των επιχειρήσεων (είτε είναι μικρών, μικρομεσαίων ή και μεγάλων) ήταν οι δυσκολίες της συνεργασίας μεταξύ προμηθευτών για την ασφαλή παράδοση υλικού, δίνοντας συνέχεια στο πρόβλημα με την αδυναμία πώλησης του.
Κατηγορία:Φαινόμενα Κατηγορία:Ημερολόγια
Λούβο Μανιόνγκα
Μετάλλια και διακρίσεις
Στους Ολυμπιακούς Αγώνες του Ρίο κατέκτησε την 2η θέση και το ασημένιο μετάλλιο αντίστοιχα, με επίδοση 8μ. 37εκ.
Στο Παγκόσμιο Πρωτάθλημα Στίβου στο Λονδίνο, ο Μανιόνγκα στέφθηκε παγκόσμιος πρωταθλητής με επίδοση 8μ. 48εκ.
Το 2018 κέρδισε το χρυσό μετάλλιο στους Αγώνες της Κοινοπολιτείας και στο Παγκόσμιο Πρωτάθλημα Κλειστού Στίβου, ενώ το 2011 κέρδισε το χρυσό μετάλλιο στους Αφρικανικούς Αγώνες.
Παραπομπές
Κατηγορία:Νοτιοαφρικανοί αθλητές του στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αργυροί Ολυμπιονίκες του στίβου
337 Μοίρα Παντός Καιρού
Η 337 Μοίρα Παντός Καιρού γνωστή και σαν μοίρα Φάντασμα αποτελεί μία από τις παλαιότερες μοίρες της Ελληνικής Πολεμικής Αεροπορίας μαζί με την 335 και 336 Μοίρα. Στη διάρκεια της λειτουργίας της συνετέλεσε στον έλεγχο του Ελληνικού εναέριου χώρου διασφαλίζοντας την ασφάλεια των πολιτών. Επίσης πήρε μέρος σε διάφορες επιχειρήσεις που της ανατέθηκαν από το Αρχηγείο Τακτικής Αεροπορίας σε συνεργασία με τις υπόλοιπες μονάδες της Ελληνικής Πολεμικής Αεροπορίας.
1948-1952
Λίγο μετά τη λήξη του Β' Παγκοσμίου Πολέμου και ενώ η Ελλάδα προσπαθούσε να ανακάμψει αποφασίστηκε από την τότε Ελληνική Βασιλική Αεροπορία (ΕΒΑ) η σύσταση μιας νέας μοίρας. Η καινούρια μοίρα ονομάστηκε Μοίρα Διώξεως/ Βομβαρδισμού 337, με έδρα την αεροπορική βάση της Ελευσίνας. Η επίσημη διαταγή συγκρότησης και ανάληψης έργου εκδόθηκε στις 30 Μαρτίου του 1948 βάση της υπ΄αριθμ. Α277/112/3.3.48/Δ.Υ.Α. διαταγής με αεροσκάφη Spitfire, τα οποία αντικαταστάθηκαν το 1949 από Supermarine Spitfire Mk IX. Ένα από τα αεροσκάφη αυτά, το MJ 755 βρίσκεται σήμερα στο Μουσείο της Ελληνικής Πολεμικής Αεροπορίας.
Στη διάρκεια του Εμφυλίου Πολέμου η 337 Μοίρα πήρε μέρος στις επιχειρήσεις Γράμμου- Βίτσι. Για την εκπλήρωση αυτών των αποστολών αεροσκάφη τις χρειάστηκε να μεταφερθούν στην Τρίπολη, το Αγρίνιο, τα Ιωάννινα και στην Κοζάνη λόγω της απόστασης της περιοχής επιχειρήσεων από την Ελευσίνα.
Μετά το τέλος του Εμφυλίου η 337 Μοίρα περιορίστηκε σε ασκήσεις με τις άλλες μοίρες της αεροπορίας αλλά και με τους άλλους κλάδους των Ενόπλων Δυνάμεων. Τα αεροσκάφη παρέμειναν τα ίδια μέχρι και το 1952, που αποφασίστηκε η ολική αναβάθμιση της αεροπορίας.
1952-1960
Το 1952 αποτέλεσε έναν από τους πιο σημαντικούς σταθμούς στην ιστορία της 337 Μοίρας, καθώς αντικατέστησε τα ελικοφόρα αεροσκάφη Supermarine Spitfire Mk IX με εκπαιδευτικά T-33A Silver Star. Βασικός ρόλος αυτών των αεροσκαφών ήταν η εξοικείωση των πιλότων με τα αεριωθούμενα αεροσκάφη, ώστε η μεταπήδηση τους στα F-84G Thunderjet λίγο αργότερα να ήταν πιο εύκολη. Η μεταπήδηση αυτή πραγματοποιήθηκε τον Οκτώβριο του 1952 με την μεταφορά της μοίρας στην Αεροπορική Βάση Λαρίσης όπου και εξοπλίστηκαν με τα νέα αεροσκάφη. Το Νοέμβριο του 1956 η Μοίρα επέστρεψε στην Ελευσίνα, όπου έμεινε για τρεία χρόνια (Νοέμβριος 1956- Νοέμβριος 1959) που μεταφέρθηκε στην 115 Πτέρυγα Μάχης με έδρα τη Σούδα. Λίγους μήνες μετά, τον Ιανουάριο του 1960 βάσει της Φ.ΓΕΑ/'Ε 2125/ΟΡΓ' /Ε 185340/9.1.60 διαταγής η Μοίρα μετονομάστηκε σε 337 Μοίρα Παντός Καιρού.
Εκπαίδευση
Αξιοσημείωτη ήταν η εκπαίδευση και πιστοποίηση των πιλότων στα μαχητικά, ειδικά σε σχέση με τα τωρινά δεδομένα. Οι νέοι πιλότοι αρχικά εκπαιδεύονταν σε θεωρητικό και πρακτικό επίπεδο στα T-33A Silver Star, ενώ στη συνέχεια λόγω έλλειψης διθέσιου F-84G Thunderjet εκπαιδεύονταν μόνο θεωρητικά σε αυτό το αεροσκάφος. Η μοναδική "κανονική" επαφή που είχαν οι πιλότοι πριν το Solo ήταν μόνο μια ταχεία τροχοδρόμηση, η οποία και έκρινε τη δυνατότητα τους για να προχωρήσους σε Solo.
Ελληνική Φλόγα
Μόνο ένα χρόνο μετά την επίσημη ένταξη των F-84G Thunderjet σε υπηρεσία, ο Μοίραρχος Επγο Κ.Κόκκας αποφάσισε να δημιουργήσει ένα ακροβατικό σμήνος αντάξιο του Αμερικάνικου Sky Blazers. Ο Κόκκας προετοίμασε σε καθεστώς απόλυτης εχεμύθειας τρεις από τους καλύτερους πιλότους της Μοίρας, οι οποίοι ήταν: ο Υποσμηναγός Δημήτριος Δαμάσκος, ο Υπσγος Ιωάννης Στυλιανάκης και ο Ανθσγος Εμμανουήλ Παπαδημητρόπουλος. Το Μάιο του 1954 ο Υπουργός Εθνικής Άμυνας επισκέφθηκε τη μονάδα με αποτέλεσμα να πραγματοποιηθεί η πρώτη επίδειξη του ακροβατικού σμήνους. Ο Υπουργός ενθουσιάστηκε από τις επιδόσεις του σμήνους και αποφάσισε να συγκροτηθεί επίσημα το σμήνος με το όνομα Ελληνική Φλόγα. Σύντομα το σμήνος απέκτησε παγκόσμια φήμη με αποτέλεσμα να δεκτεί μια σειρά από διθυραμβικά σχόλια. Η εφημερίδα Ουάσιγκτον Ποστ έγραψε: "Από άποψη ακριβούς εκτελέσεως ελιγμών, η επίδειξη ξεπέρασε και την επίδειξη του Αμερικανικού σμήνους που έγινε προς τιμή του Αιζανχάουερ", ενώ η ελβετική SPO: "Είναι κάτι το κλασσικό και τέλειο". Λόγω της εκπληκτικής ακρίβειας του σμήνους στους αεροπορικούς αγώνες ΝΑΤΟ στην Ιταλία το 1954 η Ελλάδα πήρε τέσσερα από τα πέντε βραβεία.
Κατηγορία:Ελληνική Πολεμική Αεροπορία
Τζον Χόμπχαουζ
Ο Σερ Τζον Χόμπχαουζ ή Τζων Καμ Χόμπχαουζ (αγγλικά: John Cam Hobhouse, 1ος Βαρόνος Broughton, γνωστός και ως Sir John Hobhouse, Bt) (27 Ιουνίου 1786–3 Ιουνίου 1869), ήταν Βρετανός (Άγγλος) πολιτικός, από το 1831 ως το 1851, και χρονικογράφος.
Ιστορικό και εκπαίδευση
Το 1816 ήταν με τον Λόρδο Βύρωνα, μετά το χωρισμό του από τη σύζυγό του και κράτησε σημειώσεις για το τέταρτο άσμα του Το προσκύνημα του Τσάιλντ Χάρολντ, που ήταν αφιερωμένο σε αυτόν.
Πολιτική σταδιοδρομία
Με την επιστροφή του στη Βρετανία διοχέτευσε την ενέργειά του στην πολιτική, ως ριζοσπάστης (Radical), και έγραψε διάφορα φυλλάδια, για ένα εκ των οποίων φυλακίστηκε, το 1819, στο Newgate (μια από τις ιστορικές επτά πύλες του Λονδίνου, που είχε μετατραπεί σε φυλακές, για τους οφειλέτες και τους εγκληματίες, από τον 12 αιώνα και αργότερα επεκτάθηκε προς τα νότια στη περιοχή του σύγχρονου Κεντρικού Ποινικού Δικαστηρίου Central Criminal Court - Old Bailey, ενώ η ίδια η πύλη καταστράφηκε νωρίτερα, το 1767). Επίσης, το ίδιο αυτό έτος, το 1819, ο Τζον Χόμπχαουζ έκανε την εξής δήλωση: «Είμαι ένας άνθρωπος που επιλέχθηκε για το λαό, από το λαό και, αν εκλεγώ, δεν θα κάνω καμιά άλλη δουλειά, παρά εκείνη για το λαό» ("I am a man chosen for the people, by the people; and, if elected, I will do no other business than that of the people"). Το 1820, μπήκε στο Κοινοβούλιο, ως εκπρόσωπος του Westminster. Στον Χόμπχαουζ πιστώνεται η εφεύρεση της φράσης «Η πιο πιστή Αντιπολίτευση της Αυτής Μεγαλειότητος» (“Her Majesty's Most Loyal Opposition”), κατά τη διάρκεια μιας ομιλίας του, το 1826, στην Βουλή των Κοινοτήτων.
Όταν οι φιλελεύθεροι (Whigs) ανέβηκαν στην εξουσία, το 1830, υπηρέτησε στην κυβέρνηση του λόρδου Τσαρλς Γκρέι (Charles Grey, 2nd Earl Grey, 1764–1845), ως υπουργός Πολέμου (Secretary at War), μεταξύ 1832 και 1833, ως υπουργός για την Ιρλανδία (Chief Secretary for Ireland) το 1833 και ως Επίτροπος Αλσών και Δασών (First Commissioner of Woods and Forests) το 1834. Αργότερα έγινε Πρόεδρος του Διοικητικού Ελέγχου (President of the Board of Control) υπό τον πρωθυπουργό, λόρδο Γουίλιαμ Λαμπ (William Lamb, 2nd Viscount Melbourne, 1779–1848), μεταξύ 1835 και 1841 και υπό τον πρωθυπουργό, λόρδο Τζον Ράσελ (John Russell, 1st Earl Russell, 1792–1878), μεταξύ 1846 και 1852. Ορκίστηκε στο Μυστικό Συμβούλιο (Privy Council of the United Kingdom) το 1832 και ανυψώθηκε σε τίτλο ευγένειας, ως βαρώνος Broughton, του Broughton-de-Gyfford στη κομητεία του Wiltshire, το 1851. Το 1852 έγινε Ιππότης Μεγαλόσταυρος του Τάγματος του Λουτρού (Knight Grand Cross of the Order of the Bath (GCB).
Ο Τζον Χόμπχαουζ και η Φιλελληνική Επιτροπή του Λονδίνου (1823-1826)
Ο Τζον Καμ Χόμπχαουζ υπήρξε επίσης μέλος της Φιλελληνικής Επιτροπής του Λονδίνου (αγγλικά: London Greek Committee ή London Philhellenic Committee, 1823-1826), η οποία ήταν κίνηση φιλελλήνων, που συστάθηκε τον Μάρτιο του 1823 με κύριο σκοπό την υποστήριξη της ελληνικής Επανάστασης.
Συγγράμματα
Στη διαθήκη του άφησε επίσης ημερολόγια, αλληλογραφία, μνημόνια, κλπ, τα οποία δεν έπρεπε να ανοιχθούν, μέχρι το 1900, αποσπάσματα των οποίων δημοσιεύθηκαν από την κόρη του, Λαίδη Ντόρτσεστερ (Lady Dorchester), επίσης, υπό τον τίτλο: Recollections from a Long Life (Αναμνήσεις μιας μακράς ζωής), το 1909.
Εξωτερικοί σύνδεσμοι
Χόμπχαουζ Χόμπχαουζ
Ερρίκος Μπριόλας
Ο Ερρίκος Μπριόλας (19 Οκτωβρίου 1933 - 20 Ιουνίου 2018) ήταν Έλληνας ηθοποιός του θεάτρου, του κινηματογράφου και της τηλεόρασης.
Βιογραφία
Η οικογένειά του ήταν αυτοκινητιστές και ο Ερρίκος αρχικά ακολούθησε το ίδιο επάγγελμα και έγινε οδηγός ταξί, μέχρι που η δεύτερη γυναίκα του (που ήταν πελάτισσά του στο ταξί) τον παρότρυνε να γίνει ηθοποιός. Έπαιξε σε πολλές ελληνικές ταινίες ρόλους ζεν πρεμιέ και λόγω της εμφάνισης και του ταλέντου του έγινε πολύ δημοφιλής, ιδίως μεταξύ των νεαρών κοριτσιών.
Αργότερα εμφανίστηκε σε πολλές παραστάσεις στο θέατρο. Στην τηλεόραση συμμετείχε στις σειρές 10 λεπτά κήρυγμα (2000) και Η ώρα η καλή (2004). Στα χρόνια της βιντεοταινίας (1985 - 1990) συμμετείχε σε 19 παραγωγές.
Πέθανε στις 20 Ιουνίου 2018 σε ηλικία 84 ετών, μετά από σύντομη νοσηλεία στο νοσοκομείο, κατά την οποία ήταν ιδιαίτερα καταπονημένος.